Andalio la somo

Andalio la somo (kwa Kiingereza: lesson plan) ni mpangilio au hatua zinazofuatwa na mwalimu wakati wa kufundisha somo fulani darasani. Mwalimu anapaswa kuandaa andalio la somo kabla na hata wakati wa mchakato mzima wa kufundisha.

Umuhimu wa andalio la somo
 Huonesha malengo ambayo mwalimu anatarajia kuyafikia katika kipindi.
 Humpa mwalimu mwongozo wa kufuata hatua kwa hatua wakati anafundisha darasani.
 Humuonesha mwalimu sehemu za somo za kuulizia maswali, kutumia zana au kuhusisha wanafunzi katika vipindi.
 Hutumika wakati wa mwalimu kukaguliwa na kuangalia yale aliyoyafundisha darasani na matarajio yako baada ya kufundisha.

Vipengele muhimu vya andalio la somo
 Jina la somo
 Tarehe, darasa, muda wa kipindi na idadi ya wanafunzi.
 Mada kuu
 Mada ndogo
 Malengo ya somo
 Vifaa vya kufundishia na kujifunzia
 Vitabu vya rejea
 Uwasilishaji wa somo hatua kwa hatua
 Kazi za mwalimu na za wanafunzi
 Maoni kuhusu mafanikio au matatizo yaliyojitokeza wakati wa kipindi
 Tathmini
 Mazoezi ya wanafunzi

Jamii:Elimu